Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: kötelezési eljárásról szóló 40/1997. (XII. 21.) KTM rendelet
Paragraph Index: 500

e) Örvendetes viszont, hogy a viták ellenére, intézkedéseink (ajánlások, kezdeményezések, mediálások) elfogadottsága, eredményessége változatlanul magas. Ez azt mutatja, hogy az ombudsman intézményét nemcsak a széles közönség fogadja el és igényli (veszi gyakran igénybe), valamint — legalábbis egy nemrég közzétett felmérés szerint — a presztízslista előkelő helyén jegyzi, hanem szükséges voltát az érintett hatóságok is elfogadták, és általában a közigazgatás is felismerte a benne rejlő előnyöket. Megmutatkozik ez az egyes „társhatóságokkal” (minisztérium, közigazgatási hivatal, számvevőszék) kialakulóban lévő együttműködési formákban, úgymint információáramoltatás, közös konferenciák, egyeztető tárgyalások stb.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes